VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKAS

ĮSAKYMAS

DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2004 M. SAUSIO 15 D. ĮSAKYMO

NR. VA-7 „DĖL MĖNESINĖS PAJAMŲ MOKESČIO NUO A KLASĖS PAJAMŲ DEKLARACIJOS FORMOS, JOS PRIEDŲ FORMŲ BEI JŲ PILDYMO IR PATEIKIMO TAISYKLIŲ PATVIRTINIMO“ PAKEITIMO

2016 m. gegužės 17 d. Nr. VA-68

Vilnius

1. P a k e i č i u Mėnesinės pajamų mokesčio nuo A klasės pajamų deklaracijos FR0572 formos, jos FR0572A, FR0572U priedų užpildymo ir pateikimo taisykles, patvirtintas Valstybinės mokesčių inspekcijos prie Lietuvos Respublikos finansų ministerijos viršininko 2004 m. sausio 15 d. įsakymu Nr. VA-7 „Dėl Mėnesinės pajamų mokesčio nuo A klasės pajamų deklaracijos formos, jos priedų formų bei jų pildymo ir pateikimo taisyklių patvirtinimo“:

1.1. Pripažįstu netekusiais galios 7 ir 8 punktus.

1.2. Pakeičiu 9 punktą ir jį išdėstau taip:

„9. Užpildytą popierinę Deklaraciją turi pasirašyti:

9.1. nuolatinis Lietuvos gyventojas – kai išmokas išmoka nuolatinis Lietuvos gyventojas;

9.2. nenuolatinis Lietuvos gyventojas, vykdantis individualią veiklą per nuolatinę bazę Lietuvos Respublikoje, ar jo įgaliotas asmuo – kai išmokas išmoka nenuolatinis Lietuvos gyventojas, vykdantis individualią veiklą per nuolatinę bazę Lietuvoje.“

1.3. Pakeičiu 10.4 papunktį ir jį išdėstau taip:

„10.4. Deklaracijos 4 laukelyje turi būti įrašomas mokestį išskaičiuojančio asmens buveinės (jei mokestį išskaičiuojantis asmuo yra Lietuvos vienetas arba užsienio vieneto nuolatinė buveinė Lietuvoje) arba nuolatinės gyvenamosios vietos (jei mokestį išskaičiuojantis asmuo yra nuolatinis Lietuvos gyventojas), arba gyvenamosios vietos (jei mokestį išskaičiuojantis asmuo yra nenuolatinis Lietuvos gyventojas, vykdantis individualią veiklą per nuolatinę bazę Lietuvoje), arba nuolatinės bazės įregistravimo vietos (jei mokestį išskaičiuojantis asmuo yra nenuolatinis Lietuvos gyventojas, vykdantis individualią veiklą per nuolatinę bazę Lietuvoje, kuris gyvenamosios vietos Lietuvoje neturi) adresas. Kai Deklaracija teikiama elektroniniu būdu, 4 laukelis neužpildomas;“.

1.4. Pakeičiu 10.5 papunktį ir jį išdėstau taip:

„10.5. Deklaracijos 5 laukelyje turi būti įrašomas mokestį išskaičiuojančio asmens telefono numeris (jeigu mokestį išskaičiuojantis asmuo turi telefoną). Kai Deklaracija teikiama elektroniniu būdu, 5 laukelis neužpildomas;“.

1.5. Pakeičiu 10.6 papunktį ir jį išdėstau taip:

„10.6. Deklaracijos 6 laukelyje turi būti įrašomas fakso numeris (jeigu mokestį išskaičiuojantis asmuo turi faksą). Kai Deklaracija teikiama elektroniniu būdu, 6 laukelis neužpildomas;“.

1.6. Pakeičiu 10.7 papunktį ir jį išdėstau taip:

„10.7. Deklaracijos 7 laukelyje turi būti įrašomas elektroninio pašto adresas (jeigu mokestį išskaičiuojantis asmuo turi elektroninį paštą). Kai Deklaracija teikiama elektroniniu būdu, 7 laukelis neužpildomas.“

1.7. Pakeičiu 12 punktą ir jį išdėstau taip:

„12. Deklaracijos laukelyje „Registracijos Nr.“ turi būti įrašomas Deklaracijos registracijos numeris pagal mokestį išskaičiuojančio asmens nusistatytą dokumentų registravimo tvarką. Kai Deklaracija teikiama elektroniniu būdu, šis laukelis neužpildomas.“

1.8. Pakeičiu 36.1 papunktį ir jį išdėstau taip:

„36.1. skaitmuo 1 − kai A4 laukelyje nurodytas mokesčių mokėtojo identifikacinis numeris (kodas) Lietuvos Respublikos gyventojų registre ar Mokesčių mokėtojų registre;“.

1.9. Pakeičiu 59.1 papunktį ir jį išdėstau taip:

„59.1. skaitmuo 1 − kai U5 laukelyje nurodytas mokesčių mokėtojo identifikacinis numeris (kodas) Lietuvos Respublikos gyventojų registre ar Mokesčių mokėtojų registre;“.

1.10. Pakeičiu 74 punktą ir jį išdėstau taip:

„74. Deklaracijos ir jos A bei U priedų formos teikiamos Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymu Nr. VA-135 „Dėl mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo“, nustatyta tvarka.“

1.11. Pakeičiu 75 punktą ir jį išdėstau taip:

„75. Lietuvos vienetai ir užsienio vienetai, vykdantys veiklą per nuolatines buveines Lietuvoje, Deklaraciją ir jos A bei U priedus turi pateikti elektroniniu būdu pagal Valstybinės mokesčių inspekcijos prie Lietuvos Respublikos finansų ministerijos nustatytą tvarką.

Nuolatiniai Lietuvos gyventojai ir nenuolatiniai Lietuvos gyventojai, vykdantys individualią veiklą per nuolatines bazes Lietuvoje, Deklaraciją ir jos A bei U priedus gali pateikti elektroniniu būdu arba atsiųsti paštu ar tiesiogiai įteikti apskrities valstybinės mokesčių inspekcijos valstybės tarnautojui arba pagal darbo sutartį dirbančiam ir darbo užmokestį iš Lietuvos Respublikos valstybės biudžeto gaunančiam darbuotojui.“

1.12. Pakeičiu 76 punktą ir jį išdėstau taip:

„76. Deklaracijos ir jos A bei U priedai elektroniniu būdu teikiami per Valstybinės mokesčių inspekcijos elektroninio deklaravimo sistemą (http://deklaravimas.vmi.lt), vadovaujantis Dokumentų teikimo elektroniniu būdu taisyklėmis, patvirtintomis Valstybinės mokesčių inspekcijos prie Lietuvos Respublikos finansų ministerijos viršininko 2010 m. liepos 21 d. įsakymu Nr. VA-83 „Dėl Dokumentų teikimo elektroniniu būdu taisyklių patvirtinimo.“

1.13. Pripažįstu netekusiu galios 78 punktą.

2. N u s t a t a u, kad šis įsakymas įsigalioja 2016 m. spalio 1 dieną.

Viršininkas	Dainoras Bradauskas